Takimi i kryediplomatëve amerikanë dhe rusë, mes tensioneve për Venezuelën
Shtetet e Bashkuara njohin si udhëheqës të vendit opozitarin Juan Guaido, ndërsa Rusia mbështet Nicolas Maduron që ka sunduar Venezuelën për një kohë të gjatë
Sekretari amerikan i Shtetit Mike Pompeo u takua me homologun e tij rus Sergey Lavrov, mes tensioneve ndërmjet dy vendeve për krizën politike në Venezuelë. Përpara takimit të hënën në Finlandë, Sekretari Pompeo theksoi se ai kërkon që Rusia të ndalë ndërhyrjen në Venezuelë. (Lavrovit) , i tha Sekretari Pompeo kanalit Fox News. . Takimi mes Sekretarit Pompeo dhe Ministrit të Jashtëm rus Lavrov në Finlandë vjen një ditë pasi zoti Lavrov u takua në Moskë me Ministrin e Jashtëm të Venezuelës, Jorge Arreaza. Zoti Arreaza u tha sot gazetarëve se Venezuela mund të zgjerojë përdorimin e ushtrisë ruse, ndërsa vendi po lufton përpjekjet e udhëheqësit opozitar dhe president i përkohshëm i vetëshpallur Juan Guaido, për largimin e Nicolas Maduros që ka sunduar vendin për një kohë të gjatë. Shtetet e Bashkuara kanë njohur zotin Guaido si udhëheqës të Venezuelës dhe mbështeti javën e kaluar përpjekjen e opozitës venezueliane për të ngjallur një rebelim ushtarak, i cili përfundimisht dështoi. Javën e kaluar, Sekretari Pompeo i tha nëpërmjet telefonit zotit Lavrov se . Zoti Pompeo gjithashtu i bëri thirrje Rusisë të ndalë mbështetjen për Maduron. Uashingtoni e ka akuzuar Rusinë se arritë të bindë Maduron të mos largohej nga vendi. Moska e ka mohuar këtë akuzë. Sekretari Pompeo është duke marrë pjesë në takimin e Këshillit të Arktikut në Finlandë, ku janë vende anëtare SHBA-ja dhe Rusia.